(Aangestuur vanaf Niagara-watervalle)
Net soos daar twee stede is, is daar, soos reeds genoem, ook twee watervalle: die American Falls is 330 meter breed en 56 meter hoog en dra sowat 5 persent by van die water wat oor die Niagara-val stort. Goat Island, wat op die rand van die waterval lê, skei die American Falls van die indrukwekkende Canadian Falls, wat ook as die Horseshoe Falls bekend staan.
Gevolglik stort minder water oor die val, wat 'n vermindering in erosie aan die rand daarvan beteken. Die hidroëlektriese krag word deur die twee stede gebruik. Die twee stede Niagara Falls is beroemde toeriste-oorde, want meer as 2 000 000 mense besoek jaarliks die Niagara-val. Een van die beste plekke waarvandaan die waterval aanskou kan word, is Table Rock House op die Kanadese oewer.
Besoekers kry hier waterdigte jasse en word dan in hysers na benede geneem en deur ondergrondse gange gelei totdat hulle agter die val self staan. Dit is 'n onvergeetlike ondervinding om daar te staan en te sien hoe miljoene tonne water voor 'n mens verbystort. Agter die American Falls het die water 'n reuse gat weggeërodeer wat bekend staan as die Cave of the Winds. Dit kan ook bereik word deur 'n stelsel van hysers en ondergrondse gange.
Prospect Point, aan die Amerikaanse kant, en Oaks Garden Theatre, aan die Kanadese kant, bied albei 'n goeie algemene uitsig op die hele val, terwyl motoriste voor albei valle verbyry op die Rainbow Bridge, 'n 500 meter lange boogbrug wat die twee Niagara Falls-stede verbind.
Ontsluit van "https://af.wikipedia.org/w/index.php?title=Niagara-waterval&oldid=2204537"
Last edited on 13 Junie 2020, at 15:15
Die bladsy is laas op 13 Junie 2020 om 15:15 bygewerk.